《老父谣送南昌康侯考绩如京师》
元代·胡奎

我行南昌道，相逢白头老。白头甘老南昌村，一生不识府县门。

去年卖剑买黄犊，今年纳租租易足。白头种柳县门前，愿留康侯住数年。

侯今报政金门下，待侯重来繫骢马。

作者简介：元明间浙江海宁人，字虚白，号斗南老人。明初以儒征，官宁王府教授。有《斗南老人集》。